text: Pårørende til demensramte trænger til at snakke
  21 maj 2015 kl. 13.11
  Maren Matcen er gift med en mand, der lider af demens. Men en ny café i Gram skal give dem begge muligheden for at komme ud og tale med andre.
  - Man mangler ind imellem nogen at snakke med.
  Sådan siger Maren Matcen fra Gram, hvis mand lider af demens. Derfor har Café Hvalen i dag torsdag for første gang åbnet dørende for demensramte og ikke mindst deres pårørende. For det kan være svært at komme hjemmefra - det kender Maren Matcen alt for godt. Så hun er rigtig glad for den nye café.
  - Man har meget brug for at snakke, når man har en mand, der er syg. Det er ikke altid sjovt med sådan en sygdom, man skal huske for to, og der er meget at se til, forklarer hun.
  Bodil Dollerup var også med til indvielsen af cafeen. Hendes far lider af Alzheimer, men takket være den nye café, kan hendes mor nu også komme lidt ud og snakke med andre.
  Du kan høre Bodils fortælling her i klippet. 
  Varighed: 24 sekunder.
  
  